
Kompaktný prenosný elektrický kompresor Mijia 

Návod na obsluhu

Pôvodný návod na obsluhu

Bezpečnostné pokyny
VAROVANIA!
Tento výrobok nie je hračka a nemali by ho používať deti.
Pozorne si prečítajte všetky bezpečnostné upozornenia, pokyny, ilustrácie a usmernenia uvedené v tomto návode na obsluhu.
Dôsledne dodržiavajte všetky bezpečnostné upozornenia a návod na obsluhu, aby ste zaistili bezpečné používanie.
Vzduchový kompresor dosahuje úroveň prevádzkového hluku 80 dB. Vykonajte vhodné preventívne opatrenia na ochranu sluchu.
Nepretržitá dlhodobá prevádzka môže spôsobiť prehriatie vzduchového kompresora alebo vysokotlakovej vzduchovej hadičky. Pred pokračovaním v používaní sa odporúča prestať používať a nechať vychladnúť.

Upozornenia
Tento vzduchový kompresor nie je hračka a nemali by ho používať deti. Odporúča sa, aby bol používateľ starší ako 16 rokov. Dbajte, aby pri používaní vzduchového kompresora boli deti v bezpečnej vzdialenosti.
Vzduchový kompresor obsahuje na pevno zabudovanú lítiovo-iónovú batériu. Nikdy by nemala byť vystavená ohňu a musí sa likvidovať správnym spôsobom. Batériu vo vzduchovom kompresore nevystavujte prostrediu s vysokou teplotou (napr. nenechávajte ju v aute na priamom slnku). Ak je lítiovo-iónová batéria vystavená extrémnemu teplu, nárazu alebo vode, hrozí riziko požiaru, samovznietenia a dokonca výbuchu.
Vzduchový kompresor by nemal byť skladovaný pri teplotách nižších ako -10 °C alebo vyšších ako 45 °C. Pri vystavení extrémnemu teplu alebo chladu sa skracuje prevádzková životnosť kompresora a hrozí poškodenie zabudovanej batérie.
Dlhodobé nepoužívanie vzduchového kompresora môže poškodiť batériu, preto sa odporúča nabíjať vzduchový kompresor aspoň raz za tri mesiace.
Vzduchový kompresor používa zabudovaný jednosmerný motor, pri ktorom môže počas prevádzky dochádzať k iskreniu. Preto by sa nemal nikdy používať v horľavých ani výbušných prostrediach.
Ak vzduchový kompresor počas prevádzky vydáva nezvyčajné zvuky alebo sa začína prehrievať okamžite ho vypnite.
Aby ste predišli nehodám, ako je napríklad prasknutie pneumatiky, pred nastavením tlaku vzduchu skontrolujte, či je vybraná správna jednotka tlaku.
Konverzia jednotiek: 1 bar ≈ 14,5 psi, 1 bar = 100 kPa, 1 psi ≈ 6,89 kPa.
Vzduchový kompresor počas používania stále sledujte a nikdy ho nenechávajte bez dozoru, keď ho používate bez prednastaveného tlaku, aby ste predišli prehusteniu.
Vzduchový kompresor používajte len v čistom a suchom prostredí. Nečistoty a prach, ktoré sa dostanú do vzduchového kompresora, môžu spôsobiť jeho poškodenie. Vzduchový kompresor nie je vodotesný a nesmie sa umývať vodou.
Ak vzduchový kompresor hlási chybu, znovu zasuňte vzduchovú hadicu a potom ju opäť vytiahnite, aby ste vzduchový kompresor znovu spustili. Pokiaľ chyby pretrvávajú, obráťte sa na oddelenie popredajných služieb.
Na nabíjanie vzduchového kompresora používajte bezpečnú a vyhovujúcu nabíjačku a nabíjací kábel. Na nabíjanie spôsobom, ktorý nie je v súlade s vyššie uvedeným, sa nevzťahuje záruka.
Keď vzduchový kompresor beží dlhší čas, spojenie medzi vzduchovou hadicou a vzduchovým kompresorom sa zahrieva. Nedotýkajte sa ho, aby ste sa nepopálili.
Poznámka: Ilustrácie výrobku a príslušenstva v návode na použitie slúžia len na referenčné účely. V dôsledku vylepšovania sa samotný výrobok a jeho funkcie môžu líšiť.


· Všeobecné bezpečnostné upozornenia týkajúce sa elektrického náradia

Výstraha! Prečítajte si všetky bezpečnostné upozornenia, pokyny, obrázky a technické parametre dodávané s týmto elektrickým náradím. Nedodržanie všetkých nižšie uvedených pokynov môže spôsobiť úraz elektrickým prúdom, požiar alebo vážne zranenie.
Všetky upozornenia a pokyny si odložte pre prípad potreby v budúcnosti.
Pojem „elektrické náradie“ v týchto upozorneniach sa vzťahuje na elektrické náradie napájané zo siete (s napájacím káblom) alebo na elektrické náradie napájané z batérie (bez napájacieho kábla).

Bezpečnosť na pracovisku
Pracovný priestor udržujte v čistote a dobre osvetlený. V tmavých a preplnených priestoroch dochádza k nehodám.
Elektrické náradie nepoužívajte vo výbušnom prostredí, napríklad na miestach s horľavými kvapalinami, plynmi alebo prachom. Pri používaní elektrického náradia vznikajú iskry, ktoré by mohli zapáliť prach alebo výpary.
Pri používaní elektrického náradia by mali deti a ostatné prítomné osoby odstúpiť ďalej. Rozptyľovanie môže spôsobiť stratu kontroly.

Elektrická bezpečnosť
Zástrčky elektrického náradia musia zodpovedať elektrickej zásuvke. Zástrčku nikdy žiadnym spôsobom neupravujte. S uzemneným elektrickým náradím nepoužívajte žiadne adaptéry pre elektrické zásuvky. Neupravené zástrčky a zodpovedajúce zásuvky znižujú riziko úrazu elektrickým prúdom.
Zabráňte kontaktu tela s uzemnenými povrchmi, ako sú napríklad potrubia, radiátory, sporáky a chladničky. Uzemnené telo zvyšuje riziko úrazu elektrickým prúdom.
Elektrické náradie nevystavujte dažďu ani vlhku. Vniknutie vody do elektrického náradia zvyšuje riziko úrazu elektrickým prúdom.
Napájací kábel nepoužívajte na iné účely, než na aké je určený. Napájací kábel nikdy nepoužívajte na prenášanie, ťahanie ani odpájanie elektrického náradia od elektriny. Napájací kábel udržiavajte mimo dosahu tepla, oleja, ostrých hrán alebo pohyblivých dielcov. Poškodené alebo zamotané napájacie káble zvyšujú riziko úrazu elektrickým prúdom.
Ak používate elektrické náradie vonku, použite predlžovací kábel určený na vonkajšie použitie. Používanie napájacieho kábla určeného na vonkajšie použitie znižuje riziko úrazu elektrickým prúdom.
Ak nie je možné sa vyhnúť použitiu náradia vo vlhkom prostredí, použite napájací zdroj chránený prúdovým chráničom (RCD). Použitie tejto ochrany znižuje riziko úrazu elektrickým prúdom.

[image: ] Osobná bezpečnosť
Pri obsluhe elektrického náradia postupujte ostražito, venujte sa obsluhe a používajte zdravý rozum. Elektrické náradie nepoužívajte, keď pociťujete únavu alebo ste pod vplyvom drog, alkoholu alebo liekov. Pri obsluhe elektrického náradia stačí okamih nepozornosti a môže dôjsť k vážnemu zraneniu. 
Používajte osobné ochranné pomôcky. Vždy používajte ochranu zraku. Ochranné pomôcky, ako napríklad respirátor, bezpečnostná obuv, prilba alebo ochrana sluchu, používané za vhodných podmienok, znižujú riziko zranenia. 
Zabráňte neúmyselnému spusteniu náradia. Pred pripojením k napájaciemu zdroju/batérii, pred zdvihnutím alebo prenášaním náradia skontrolujte, či je vypínač vo vypnutej polohe. Prenášanie náradia s prstom na vypínači alebo prenášanie zapnutého elektrického náradia pripojeného do elektriny môže spôsobiť nehodu.
Pred zapnutím elektrického náradia odstráňte všetky nastavovanie kľúče alebo pomôcky. Kľúče alebo pomôcky ponechané pripojené k rotujúcej časti elektrického náradia môže spôsobiť zranenie. 
Nepreceňujte svoje sily. Po celý čas udržujte správny postoj a rovnováhu. To vám umožní lepšiu kontrolu nad elektrickým náradím v neočakávaných situáciách.
Vhodne sa oblečte. Nenoste voľný odev ani šperky. Vlasy a oblečenie udržujte mimo pohyblivých dielov. Voľné oblečenie, šperky alebo dlhé vlasy sa môžu zachytiť do pohyblivých dielov.
Ak je náradie vybavené komponentom na pripojenie doplnkov na zber a odsávanie prachu, zabezpečte jeho pripojenie a správne používanie. Odsávanie prachu môže znížiť riziká spojené s prachom.
Nepodľahnite pocitu uspokojenia z častého používaní náradia a neignorujte bezpečnostné zásady používania elektrického náradia. Nedbanlivosť môže v zlomku sekundy spôsobiť vážne zranenie.

Používanie a starostlivosť o elektrické náradie
Elektrické náradie nepreťažujte. Používajte správne elektrické náradie na určené použitie. Správne zvolené elektrické náradie splní svoju úlohu lepšie a bezpečnejšie, tempom, na aké bolo navrhnuté.
Elektrické náradie nepoužívajte, ak sa vypínačom nedá zapnúť alebo vypnúť. Akékoľvek elektrické náradie, ktoré sa nedá ovládať pomocou vypínača, je nebezpečné a musí sa opraviť. 
Pred akýmkoľvek nastavovaním, zmenami príslušenstva alebo odložením elektrického náradia vytiahnite napájací kábel z elektrickej zásuvky a/alebo batériu z elektrického náradia. Takéto preventívne bezpečnostné opatrenia znižujú riziko neúmyselného spustenia elektrického náradia.
Nepoužívané elektrické náradie skladujte mimo dosahu detí. Elektrické náradie nedovoľte obsluhovať osobám, ktoré sa neoboznámili s týmto náradím alebo týmito pokynmi. Elektrické náradie je v rukách nekvalifikovaných používateľov nebezpečné.
Údržba elektrického náradia a príslušenstva. Skontrolujte, či nedošlo k nesúosovosti alebo vzájomnému zablokovaniu pohyblivých častí, zlomeniu akýchkoľvek dielcov alebo nenastali iné okolnosti, ktoré by mohli ovplyvniť používanie elektrického náradia. Poškodené elektrické náradie pred ďalším použitím nechajte opraviť. Mnohé nehody sú spôsobené nedostatočnou údržbou elektrického náradia.
Rezné náradie udržujte ostré a čisté. Správne udržiavané rezacie náradie s ostrými reznými hranami sa ľahšie ovláda a je menšia pravdepodobnosť, že sa zasekne.
Elektrické náradie, príslušenstvo a násady používajte v súlade s týmito pokynmi. Zohľadnite pracovné podmienky a charakter práce, ktorú treba vykonať. Používanie elektrického náradia na iné účely, než bolo určené, môže spôsobiť riziko vzniku nebezpečných situácií. 
Udržujte rukoväte a úchopové plochy suché, čisté a zbavené oleja a mastnoty. Klzké rukoväte a úchopové plochy neumožňujú bezpečnú manipuláciu a ovládanie náradia v neočakávaných situáciách.

Používanie náradia na batériu a starostlivosť o batériu
Nabíjajte výhradne pomocou nabíjačky určenej výrobcom. Nabíjačka, ktorá je vhodná pre jeden typ batérie, môže pri používaní s iným typom batérie predstavovať riziko požiaru. 
Elektrické náradie používajte výhradne so špeciálne navrhnutými batériami. Použitie iných batérií môže spôsobiť riziko zranenia alebo požiaru.
Keď sa batéria nepoužíva, skladujte ju mimo kovových predmetov, ako sú napríklad kancelárske sponky, mince, kľúče, klince, skrutky alebo iné drobné kovové predmety, ktoré by mohli spôsobiť skrat jednotlivých kontaktov. Ak dôjde ku skratu jednotlivých pólov batérie, hrozí riziko popálenia alebo požiaru. 
Pri nevhodnom používaní môžu z batérie vytiecť kvapaliny, nedotýkajte sa ich. Pri náhodnom kontakte postihnuté miesto opláchnite vodou. Ak sa tekutina dostane do očí, vyhľadajte lekársku pomoc. Tekutina vytečená z batérie môže spôsobiť podráždenie alebo popáleniny.
Nepoužívajte poškodenú alebo upravenú batériu ani náradie. Poškodené alebo upravené batérie môžu vykazovať nepredvídateľné správanie, ktoré môže viesť k požiaru, výbuchu alebo riziku zranenia.
Nevystavujte batériu alebo náradie ohňu ani nadmernej teplote. Vystavenie ohňu alebo teplote nad 130 °C môže spôsobiť výbuch.
POZNÁMKA: Teplotu „130 °C“ možno nahradiť teplotou „265 °F“
Dodržiavajte všetky pokyny na nabíjanie a nenabíjajte batériu ani náradie mimo teplotného rozsahu uvedeného v návode. Nesprávne nabíjanie alebo nabíjanie pri teplotách mimo stanoveného rozsahu môže poškodiť batériu a zvýšiť riziko požiaru.

Servis
Elektrické náradie nechajte opraviť kvalifikovanému servisnému technikovi, ktorý použije výhradne identické náhradné diely. Tým sa zaistí, že bezpečnosť elektrického náradia zostane zachovaná.
Poškodené batérie nikdy neservisujte. Servis batérií by mal vykonávať len výrobca alebo autorizovaný servis.

Bezpečnosť batérie
Používajte výhradne batériu určenú výrobcom. Výmena batérie za batériu nesprávneho typu môže mať za následok zlyhanie bezpečnej ochrany a spôsobiť výbuch alebo požiar.
Batériu neumiestňujte do prostredia s extrémne vysokou teplotou, napríklad na priame slnečné svetlo, do ohňa, mikrovlnnej rúry alebo rúry na pečenie. V opačnom prípade môže dôjsť k výbuchu alebo úniku horľavých kvapalín alebo plynov.
Batériu nerozoberajte, nevystavujte nárazom, nestláčajte ju ani nerozrezávajte, pretože by mohlo dôjsť k výbuchu.
Nevystavujte batériu extrémne nízkemu tlaku vzduchu. V opačnom prípade môže dôjsť k výbuchu alebo úniku horľavých kvapalín alebo plynov.
V prípade zmeny rozmerov batérie ju okamžite prestaňte používať.
Batériu neprehĺtajte, aby ste sa vyhli poleptaniu.
Ak sa domnievate, že batéria mohla byť prehltnutá alebo umiestnená kdekoľvek v tele, okamžite vyhľadajte lekársku pomoc
Vzduchový kompresor prestaňte používať, ak nie je bezpečne uzavretý priestor pre batériu. 
Udržujte ju mimo dosahu detí.
Nové a použité batérie uchovávajte mimo dosahu detí.
Neodhadzujte batériu do komunálneho odpadu. Likvidácia použitých batérií musí prebiehať bezpečne a v súlade s miestnymi zákonmi a predpismi.

Technické parametre
Názov: Kompaktný prenosný elektrický kompresor Mijia
Model: MJBXCQBQW
Rozmery zariadenia: Približne 60 × 38 × 93 mm
(Len vzduchový kompresor, okrem vysokotlakovej vzduchovej hadičky.)
Čistá hmotnosť: Približne 240 g
Skladovacia teplota: -10 °C až 45 °C
Teplota nabíjania: 5 °C až 40 °C
Prevádzková teplota: -10°C až 45°C
Rozsah tlaku pri nafukovaní: 0,2 – 10,3 bar/3 – 150 psi
Rozmery vysokotlakovej vzduchovej hadičky: približne 85,5 mm
Rozmery adaptéra ventilu (vnútorný priemer):
Adaptér na ventil Presta: Ø 6 mm
Adaptér na ventil Schrader: Ø 6,9 mm
Typ batérie: Lítiovo-iónová batéria
Menovitá kapacita: 2000 mAh
Menovitá energia: 7,2 Wh
Prevádzkový hluk: Menej ako 80 dB(A) pri vzdialenosti 1 m
Vstup: 5 V ⎓ 2 A
Nabíjací port: USB C
Doba nabíjania: Približne 1,5 hod.
Presnosť senzora: ±1 psi
USB Type-C® a USB-C® sú registrované ochranné známky organizácie USB Implementers Forum.

Riešenie porúch

	Chyby
	Možné príčiny a riešenia

	Vzduchový kompresor sa nezapne.
	Batéria môže byť vybitá, pred použitím vzduchový kompresor úplne nabite.

	Pomalé nafukovanie.
	Skontrolujte, či má batéria dostatok energie.
Skontrolujte, či nie je poškodená vysokotlaková vzduchová hadička.
Skontrolujte, či sú adaptér ventilu a ventil správne pripojené.
Uistite sa, že nafukovaný predmet nie je prepichnutý.

	Vzduchový kompresor sa zapne, avšak nenafukuje.
	Skontrolujte, či má batéria dostatok energie.
Aktuálny tlak nafukovaného predmetu môže prekročiť prednastavený tlak.
Uistite sa, že je uzáver ventilu Presta otvorený.

	Prednastavenú hodnotu tlaku nemožno zvýšiť ani znížiť.
	Rozsah tlaku sa v rôznych režimoch líši. Podľa potreby môžete zvoliť vlastný režim na úpravu prednastavenej hodnoty tlaku v rozsahu 3 – 150 psi.

	Vzduchový kompresor nafukuje normálne, zobrazuje sa však nulový tlak.
	Tlak niektorých nafukovaných predmetov, ako sú napr. balóny, je taký nízky, že ho kompresor nedokáže zmerať. Včas manuálne zastavte nafukovanie.

	Po pripojení vzduchovej hadičky k ventilu sa vzduchový kompresor vypol.
	Vzduchový kompresor je vybavený funkciou automatického vypnutia, na obnovenie prevádzky ho stačí reštartovať.

	Po pripojení vzduchovej hadičky uniká vzduch.
	Správne pripojte adaptér ventilu k ventilu.

	Kontrolka úrovne nabitia batérie sa počas nabíjania nerozsvieti.
	Na nabíjanie vzduchového kompresora používajte bezpečnú a vyhovujúcu nabíjačku a nabíjací kábel.
Keď je vzduchový kompresor plne nabitý, kontrolka úrovne nabitia batérie po 20 sekundách automaticky zhasne.


Informácie o súlade s nariadeniami

Európa – Vyhlásenie o zhode EÚ

[image: Obsah obrázku symbol, logo, Písmo, Grafika

Popis byl vytvořen automaticky]My, spoločnosť Xiaomi Communications Co., Ltd., týmto vyhlasujeme, že toto zariadenie je v súlade s požiadavkami platných smerníc a európskych noriem, ako aj ich dodatkov. Úplné znenie vyhlásenia o zhode EÚ je k dispozícii na nasledujúcej internetovej adrese: https://www.mi.com/global/support/terms/declaration


Informácie o likvidácii a recyklácii
[image: ]Všetky výrobky označené týmto symbolom patria medzi odpad z elektrických a elektronických zariadení (OEEZ podľa smernice Európskeho parlamentu a Rady 2012/19/EÚ) a nemali by sa likvidovať spolu s netriedeným komunálnym odpadom. Namiesto toho by ste mali v záujme ochrany ľudského zdravia a životného prostredia odovzdať odpad zo svojho zariadenia na zbernom mieste určenom na recykláciu odpadu z elektrických a elektronických zariadení zriadenom vládnymi alebo miestnymi orgánmi. Správna likvidácia a recyklácia pomôžu predchádzať potenciálnym negatívnym dôsledkom na životné prostredie a na ľudské zdravie. Viac informácií o danom mieste, ako aj o podmienkach takýchto zberných miest získate u predajcu alebo u miestnych úradov.

Vyhlásenie o hodnotách emisií hluku podľa normy EN 62841
(uvažovaná neistota 3 dB(A))
Hladina akustického tlaku: 81,4 dB(A)
Hladina akustického výkonu: 89,4 dB(A)
Vyhlásenie o vibráciách podľa normy EN 62841
(zohľadnená premenlivosť 1,5 m/s²): ≤ 2,5 m/s²

	[image: ]
	Pred uvedením zariadenia do prevádzky si prečítajte návod na obsluhu a dodržiavajte bezpečnostné pokyny!

	[image: Obsah obrázku symbol, logo, design

Obsah generovaný pomocí AI může být nesprávný.]
	Noste chrániče sluchu!



Informácie:
Deklarované hodnoty celkových vibrácií a deklarované hodnoty emisií hluku boli namerané v súlade so štandardnou testovacou metódou a môžu sa použiť na porovnávanie jedného náradia s iným.
Deklarovaná celková hodnota vibrácií a deklarovaná hodnota emisií hluku sa môžu použiť aj pri predbežnom posúdení expozície.

Varovanie:
Počas reálneho používania elektrického náradia sa vibrácie a emisie hluku môžu líšiť od deklarovaných celkových hodnôt v závislosti od spôsobov používania náradia a druhu obrobkov.
Je potrebné identifikovať bezpečnostné opatrenia na ochranu obsluhy, ktoré sú založené na odhade expozície v reálnych podmienkach používania (zohľadňujú sa všetky časti prevádzkového cyklu, nielen čas spustenia, ale aj časy, kedy je náradie vypnuté a kedy beží naprázdno).

Batéria je nesnímateľná.


Výrobca: Xiaomi Communications Co., Ltd.
Adresa: #019, 9th Floor, Building 6, 33 Xi'erqi Middle Road, Haidian
District, Peking, 100085, Čína
Ďalšie informácie získate na stránke www.mi.com
Verzia návodu na obsluhu: V1.0

EU REP.
Xiaomi Technology Netherlands B.V.
E5, WTC Haag, Prinses Beatrixlaan 582, 2595 BM,
Haag, Holandsko
contact@support.mi.com

UK REP.
Xiaomi Technology UK Limited
Us & Co Stratford Floor Br-40-11-12-13-14,11 Burford Road, Londýn,
Anglicko, E15 2ST
contact@support.mi.com

Dovozca:
Mystical, a. s.
Tomášikova 50/B, 831 04 Bratislava, IČO 36280518

